User talk:Olfat Sharif Zai

سولې ته هر کلى ازاد نظم
ـ   سولې ته هرکلی دا په څه مونږ نه خفه یې؟ او دا ولې نه رادرومې؟ ته خبر یې ستا د نه راتګ په وجه! په مونږ کوم کارونه وشول؟ په مونږ کوم وختونه راغلل؟ نه ! که خبر شولې په خدای چې ته به ټوله نړۍ پرېږدي او زمونږ خوا ته به راشې ٬٬٬٬٬ ها قلم دې پېژندلو؟ کوم چې ورور د کتابچې وو د کتاب ماما بچی وو د مکتب اکا لمسی وو د مدرسې انۍ کودی وو هغه ټول فامیل تباه شو هغه واړه کسان مړه شو ،،،،،،،،، رانه نه پوښتې چې ولې؟ دا په څه او څنګه وشو؟ اوس نو غوږ شه تا پوه کومه کیسه سر نه شروع کومه ته چې لاړي زموږ چم نه څو کورونه دلته راغلل چې لرل يې تور مخونه څه بدرنګ بدرنګ نومونه د دوی مشر اتقلاب شو ښه ملګری د کتاب شو د یو ځوي نوم یې ستم و دا همضولی د ستم و یوه لور یې تمانچه وه ورته ګرانه کتابچه وه یوه ورځ په څه خبره ددوی خپلو کې لانجه شوه بیا یې جنګ شو خلاصېدو نه یو ګړزهار و، بیا چغار شو مونږ لېدو چې زورور شو دا تورمخی انقلاب پرې بیا مونږه واړه مهاجر شو په غمو لانجو ککړ شو ها د بر کلي امام به چې زمونږ په ډوډۍ موړ وو ها لګیا دی مونږ ته وايې ای ولسه بې کتابه ای ولسه بې کتابه ،،،، خو یو خبره درته کومه! پام خبر درنه څوک نشې! هغه واړه لا مړه نه دي ها قلم هم لا ژوندی دی کتابچه هم ساه اخلي ها کتاب په وینو سور دی خو مکتب په پښو شل دی مدرسه انۍ کوما ده ،،،،،، ورته زه وئیلی نشم مونږه نه یو بې کتابه که يې وایم نو خبرېږي هسې نه راته چل جوړ کړي ها قلم مې رانه مات کړي کتابچه په ارو پسې کړي او کتاب رانه دفن کړي زه یې نه وایم ډارېږم لا ارمان مې ختم نه دی شاید خدای یې راپوره کړي شاید خدای يې راپوره کړي ،،،،، اوس نو دا غواړو له خدایه چې ته زمونږه چم ته راشې مونږه ټول دې انتظار یو ستړي شوي له چغار یو په راتګ دې پوره کېږي ټول کارونه مو سمېږي یو کاروان به تا پسې شو دا تورمخی انقلاب به د ملګرو سره یو ځای نورله دې کلي نه باسو ،،،،، که ته راغلي دا به سم شي دلته ختم به ستم شي ټول دردونه به مو هېر شي هر یو ټپ به مو مرهم شي که دا یو فامیل راجوړ شې دا وطن به ټول شړشم شي جنګ دی ورک شي نوم دې ورک شي ته پوره مو دا ارمان کړه هر مومن د مومن ورور کړه ټول کفار خپلو کې وران کړه په ژړا یو ستړي شوي له مونږه لیرې غم خفګان کړه تل خپلواکه او سوکاله راته ګل افغانستان کړه راته جوړ افغانستان کړه Olfat Sharif Zai (talk) 10:30, 30 November 2023 (UTC)


 * Thank you 154.57.200.247 (talk) 14:30, 30 November 2023 (UTC)